钦定古今图书集成/明伦汇编/闺媛典/第247卷 > 姚惟兢继妻李氏
## 钦定古今图书集成/明伦汇编/闺媛典/第247卷 > 姚惟兢继妻李氏

按《灵台县志》：李氏，四川彭水令姚惟兢继妻。及笄于
归，值姑殁，居丧尽礼，抚前室遗子，爱逾己出。闻讼庭
有鞭扑声，则温言劝曰：“做官须行好事，情有可原者，
宽之。”夫亡，氏方盛年，矢志苦守，操行坚贞，仁心劲节，
足为闺阃仪范。

===陈嘉祚妻石氏===按《宁州志》：“石氏，陈嘉祚妻，诸生懋功母。年十九，祚殁，
辟纑膳姑，画荻训子，孀居六十馀年。有司表其门。年
八十九卒。”